GiliGold/VAD_KnessetCorpus huggingface dataset:
ואאיל עבאדי:
 אני לא רוצה לראות חברים שלי שאני יושב איתם שנים באותו חדר ורואים את השנאה שלהם בעיניים
ואאיל עבאדי:
      אני אענה לחברתי למה הערבים לא רוצים לבוא
ואאיל עבאדי:
 תני לי את הטלפון שלך ואני אשלח לך סרטון בוואטסאפ איך אדם במדים שהוא שוטר או מחברת האבטחה או מרשות מקומית, נכנס לאתרים בראש העין ואומר חד וחלק למנהל העבודה שם: ערביי ישראל לא ייכנסו, יש לי הוראה להוציא את ערביי ישראל ולשלוח אותם הביתה
ואאיל עבאדי:
 אני אתן לך עכשיו את הסרטון
ואאיל עבאדי:
      אנחנו בין הפטיש לסדן
ואאיל עבאדי:
 בשבילכם אנחנו מחבלים, אנחנו לא אזרחים, ובשבילם אנחנו בוגדים
ואאיל עבאדי:
 עובדה – חלק מהנרצחים היו מהבדואים בנגב
ואאיל עבאדי:
 עובד הבניין שנרצח על גבול לבנון היה ערבי מאבו סנאן
ואאיל עבאדי:
 אנחנו בסירה אחת, אבל אני לא מרגיש את זה היום
אליהו מרידור:
עורך דין עבאדי, דבריך נוגעים ללב ומרגשים
ואאיל עבאדי:
אני אומר את זה בצער
אליהו מרידור:
אני לחלוטין מתרשם עד כמה המקום שאתה מדבר ממנו הוא כן, אמיתי ועמוק
אליהו מרידור:
 בכוחותיי אני לא אתן לך להתפטר
אליהו מרידור:
 התפקיד שלך והדרך שאתה ממלא אותו הוא 'דוגמה ומופת לשותפות גורל בין העמים, לאזרחות טובה, למסירות, לערבות הדדית ולהתנהגות הולמת שאפשר לברך וללמוד ממנה
אליהו מרידור:
 ערביי ישראל עד המאורע האחרון, בראייתי כבן עיר מעורבת נפלו למלכודת שחמאס-דעאש טמן להם בכל הסבבים הקודמים
אליהו מרידור:
 הם הכינו להם מלכודת
אליהו מרידור:
 כמה שהיא פשוטה, טיפשית ושקרית ככה היא הייתה מתוקה
אליהו מרידור:
 כי תמיד סיפרו לכם שמדובר במלחמת דת; ואני יודע שאין דת בעולם, בטח לא דת האיסלאם שלא רק שתכבד או תעודד, אלא אפילו תשלים עם מצב כזה כי האיסורים המרכזיים ביותר בדת האיסלאם מדברים על כבוד האדם, חירותו וההתנהגות תוך כדי מלחמה, ואפילו איך מתנהגים מול אויב ומול נפטר
אליהו מרידור:
      אני יודע שהחלאות – ואני לא רוצה אפילו להגיד "חלאות אדם", ואני לא רוצה להגיד "חיות" כי לא הוגן כלפי החיות שנשווה אותם אליהם – הצליחו לעוות כל מוסר אפשרי
ואאיל עבאדי:
אמת
אליהו מרידור:
לשמחתי, עד כמה שאפשר לשמוח בימים האלה, בסבב הזה שכבר היה בוטה מידי חמאס נכשלו לפחות בתהליך הרתימה של ערביי ישראל
אליהו מרידור:
 הפעם הם לא מאמינים להם
ואאיל עבאדי:
אדוני, זה לא אנחנו
אליהו מרידור:
אני יודע, אני יודע
ואאיל עבאדי:
- - -
אליהו מרידור:
אני יודע ולכן אני מבקש לבטא את זה כאן מהוועדה הזאת בצורה הברורה ביותר
אליהו מרידור:
 אני מניח שרובכם יודעים שאני אח של ראש העיר המעורבת והמורכבת ביותר במדינת ישראל – העיר לוד
אליהו מרידור:
 אם פרעות תשפ"א התאפיינו ב"שומר חומות" בפרעות שקרו בתוך גבולות המדינה יותר מהלחימה בעקבות אותה שטיפת מוח שקרית ונבזית שהחמאס והג'יהאד שהצליחו לשקר לאותם תושבי ישראל, הפעם לא רק שהם לא מאמינים להם, אלא הם מטים אלינו כתף אל שכם
אליהו מרידור:
 אני מרוגש כל כך ומספר לכם שאחי פתח קבוצה עם נכבדי המגזר הערבי, נבחרי הציבור והנהלת העירייה, ואני שותף לקבוצה הזאת
אליהו מרידור:
 הערבות ההדדית, ההירתמות והשאלה איך אפשר לעזור ולסייע ובוודאי לוודא שאף ילד לא יתבלבל ולא ייצא מהבית, סדר מופתי והתנהגות מופתית של אזרחי המדינה שמבינים שגורלנו הוא אותו גורל הם כאלה שראויים לציון
אליהו מרידור:
     אתה במקום שלך, בתפקיד שלך, בהתנהגות שלך בשגרה ובמלחמה – אתה ודומיך דוגמה, אות ומופת שצריכים להוקיר אותה, לעודד אותה ולחזק אותה
אליהו מרידור:
 פעם תמיד אמרנו שלכדור אין כתובת, וטיל לא יודע לאן הוא מכוון
אליהו מרידור:
 היום אני אומר לכם ממקור ראשון ומעדויות מצולמות שערביי ישראל שנקלעו לאזור המלחמה וניסו למלט את נפשם, ולהגיד: תשמע, אני מוסלמי, אני ערבי – זה לא עניין
ואאיל עבאדי:
לא עזר להם
אליהו מרידור:
אני ראיתי גופות כפותות
אליהו מרידור:
 לפני כן הגיע סרטון מאותו בחור שאומר: תעשה מה שאתה רוצה
אליהו מרידור:
 קודם כול, ניסו לעזור לחטופים שאחרי זה רצחו אותם יחד
אליהו מרידור:
 הם אמרו, אני לא אויב שלך, אני מוסלמי
אליהו מרידור:
 אמרו לו: אם אתה בישראל אתה אויב שלי, והוא קיבל כדור ועוד אחד ועוד אחד
אליהו מרידור:
 אז אני יודע מה המשמעות, ואני מברך על כך שהציבור הערבי הישראלי, מנהיגיו ואנשי הדת שלו מבינים, מפנימים ומתנהגים בצורה הנדרשת מהם ולא מפנים עורף לציבוריות הישראלית ולממסד הישראלי
אליהו מרידור:
 ככה צריך להיות
אליהו מרידור:
 טבעי לצד זאת שתבין שקיים חשש בעקבות ההתנהגות ההיסטורית
אליהו מרידור:
 והתפקיד שלנו כנבחרי ציבור וכמנהיגים, אנשי דת ומנהלים במשק לוודא שתהליך בניית האמון ההדדי, גם אם הוא איטי – ייעשה, יימשך ויתחזק
אליהו מרידור:
      אני מעביר את רשות הדיבור למר אילן זגדון, מייסד ומנהל פורום המסעדות
אליהו מרידור:
      את מי את מייצגת?
ורוניקה רוזנברג:
אני עורכת דין ומנכ"לית ארגון חברות הניקיון בישראל
ורוניקה רוזנברג:
 אם יורשה לי ממש בקצרה, כי אני צריכה ללכת לוועדה נוספת
אליהו מרידור:
גם אני מאחר לוועדה נוספת
אליהו מרידור:
 כולנו נעשה  את זה בתמצות
ורוניקה רוזנברג:
תודה
ורוניקה רוזנברג:
 יש לנו משימה לאומית לשמר את הרציפות התפקודית במשק במפעלים חיוניים
ורוניקה רוזנברג:
 ניתנה פה דוגמה מפי יושבת ראש בתי האבות שבהדסה המנקים לא הגיעו לעבודה החל מיום שבת, וכמחווה מדהימה 150 בני נוער של תנועת "בני עקיבא" הגיעו לנקות
ורוניקה רוזנברג:
 אנחנו נמצאים בסיטואציה עוד לפני המלחמה של מחסור אדיר
ורוניקה רוזנברג:
 כרגע יש רשויות שדורשות באופן מפורש שעובדים יעברו סיווג ביטחוני
אליהו מרידור:
 העניין הוא שתת הענף שלכם אינו זכאי לקבל עד היום עובדים זרים
ורוניקה רוזנברג:
יפה, ולזה אני רוצה להגיע
ורוניקה רוזנברג:
 במסגרת היוזמה שלך אני מבקשת להוציא הוראת שעה לאפשר לעובדים הזרים שלא נמצאים בתעסוקה לעבוד בענף הניקיון משום שכיום אין אישור
ורוניקה רוזנברג:
 זה יביא למצב שנוכל לתת את השירות כי זה שירות חיוני במפעלים חיוניים ובמקומות אחרים
ורוניקה רוזנברג:
 כרגע אין עובדים או לא מגיעים עובדים ויש צורך כי אנחנו מדברים על בריאות הציבור
ורוניקה רוזנברג:
 תודה
אליהו מרידור:
 מר אילן זגדון, בבקשה
אילן גילאון:
אני מצטער, אני ברכב
אילן גילאון:
 הייתי בבית והייתה אזעקה ואני בדרך לספק כמה סנדביצ'ים לסורוקה
אילן גילאון:
 אז אני ברכב
אילן גילאון:
 תודה רבה לכם על הוועדה החשובה מאוד הזאת
אילן גילאון:
      ענף המסעדות סובל ממצוקה קשה מאוד של כוח אדם – זה ידוע, זה לא מהיום
אילן גילאון:
 אני רוצה להתמקד יותר בנושא העובדים הפלסטינים והאריתראים
אליהו מרידור:
מר זגדון, אני מתנצל, אני מבקש ממך למקד את הסקירה ואת הבקשה שלך סביב ההגדרה של הדיון הזה, ולא על דברים שבשגרה, לא על מגבלות, חוסרים ואתגרים אחרים
אילן גילאון:
אז אני אמקד את זה בדבר אחד כי כולם כבר דיברו על הכול ונגמרו המילים
אילן גילאון:
 אנחנו צריכים לחשוב על היום שאחרי ועל הרגעים האלה
אילן גילאון:
 כמו שאני רואה את זה, הדברים נמצאים על שולחן שר הכלכלה להכניס דחוף עובדים זרים למדינת ישראל
אילן גילאון:
 ענבל מודעת לזה
אילן גילאון:
 לטעמי, לא להסתמך יותר על העובדים הפלסטינים
אילן גילאון:
 אני צופה פה בעיה ענקית בחיכוך שלה עם העובדים היהודים
אליהו מרידור:
אם שמעת את הסקירה שלי בתחילת הדיון נגעתי בדיוק בכך
אליהו מרידור:
 אני מודיע לך שאני לא מתכוון לשחרר את זה
אליהו מרידור:
 אני  מתכוון לקיים דיון מצומצם יותר עם עורכת הדין משש, עם מר סיסו ועם סגן אלוף אלעד גורן מהמתפ"ש
אליהו מרידור:
 אנחנו נצטרך לקיים הערכת מצב עתידית ולראות פני עתיד מהיום – חד-משמעית
אליהו מרידור:
 הנושא שאתה מדבר עליו ברור לי בכל סוגיו ומרכיביו בכלל הענפים
אילן גילאון:
מדהים
אילן גילאון:
 ענף המסעדות סגור ברובו כרגע
אילן גילאון:
 אנחנו עושים את כל המאמצים כדי לשרוד
אילן גילאון:
 אני חוזר: עובדים, עובדים, עובדים
אילן גילאון:
 מה שנגעת בו כרגע זה הנושא העיקרי
אילן גילאון:
 יש תכנית מוכנה להביא 50,000 עובדים מהודו
אילן גילאון:
 התכנית הזאת כבר מוכנה; צריך לשים שם גז ולהביא אותם כמה שיותר מהר
אילן גילאון:
 גם בימים אלה הם יבואו, הם רוצים לבוא לארץ, וזה הנושא העיקרי שעליו אני מדבר
אליהו מרידור:
אני מבקש להיעזר בך
אליהו מרידור:
 אתה התחום הראשון שאני יכול לבקש ממנו סיוע
אליהו מרידור:
 האם יש עובדים בענף המסעדנות שכרגע לא עובדים ואתה יודע לשדך אותם לענפים אחרים שנואקים וזקוקים לעובדים?
אילן גילאון:
אני כבר אומר לך שזה קורה
אילן גילאון:
 לנו אין עובדים זרים כרגע, רק עובדים יהודים וכמעט כולם מתנדבים
אליהו מרידור:
יש אצלכם עובדים זרים
אילן גילאון:
אין לנו כרגע עובדים זרים
אילן גילאון:
 כולם פלסטינים או המסעדות סגורות
אילן גילאון:
 אנחנו לא מעסיקים כרגע
אילן גילאון:
 כרגע ברוב המסעדות או המשפחות עובדות - -
קריאה:
שפים מומחים רק במסעדות אתניות
אליהו מרידור:
לא משנה, הם עדיין חלק מאותו ענף
אליהו מרידור:
 בכל מקרה אם יש עובדים זרים וישראלים מתחום המסעדנות פנויים לעבודה אני אשמח לשמוע עליהם, ונבחן את הדרך אם הם יסכימו להירתם יותר גם לתגמל אותם ולתמרץ אותם בגין עבודתם
אילן גילאון:
אני מודה לך
אליהו מרידור:
בבקשה, אדוני
יהודה בן סנאן:
אני מתנצל על האיחור, הייתי בוועדת הכלכלה
אליהו מרידור:
אני אמור להיות עכשיו גם בוועדת הפנים בנושא מאוד דחוף וגם בוועדת הכלכלה
אליהו מרידור:
 אני מבקש לתמצת
יהודה בן סנאן:
טלגרפית
יהודה בן סנאן:
 אני חבר הנהלת התאחדות תאגידי עובדים זרים
יהודה בן סנאן:
 אני גם מנכ"ל לשכת הקבלנים בישראל
יהודה בן סנאן:
 כל אתרי הבנייה בישראל סגורים כרגע
יהודה בן סנאן:
 אנחנו עושים מאמצים עילאיים כדי לפתוח אותם
יהודה בן סנאן:
 עשרות אלפי עובדים זרים יושבים היום בבית בחוסר מעש
יהודה בן סנאן:
 אני לא רוצה להיכנס להשפעות הכלכליות של שבועיים ימים שעובדים זרים יושבים בבית עם כל העלויות שכרוכות בכך
יהודה בן סנאן:
 זה בטח לא המקום לדבר על כך
יהודה בן סנאן:
 אבל כבוד יושב-ראש הוועדה מחפש פתרונות מידיים
יהודה בן סנאן:
 אני מניח שאתרי הבנייה ייפתחו מחר, מחרתיים, בתחילת השבוע הבא
יהודה בן סנאן:
 אנחנו עושים מאמצים כדי לדחוף את כל העובדים הזרים לאתרי הבנייה
יהודה בן סנאן:
 במקביל, לצערי הרב, המון עובדים זרים נוסעים הביתה, וזה יכביד עלינו מאוד לנהל אתרי בנייה באופן תקין
יהודה בן סנאן:
     אבל אני לא יודע אם כבוד יושב-ראש הוועדה יודע שעד סוף השנה הזאת יש אלפי עובדים זרים שאמורים לסיים את השהות שלהם בישראל ולעזוב את ישראל
יהודה בן סנאן:
 יש אלפים כאלה
אלדד ניצן:
תגיד לו למה
יהודה בן סנאן:
כי הם סיימו 63 חודשים של משך ההעסקה
אליהו מרידור:
אני ממש מתנצל, מכובדי
אליהו מרידור:
 בדיון הזה, ובכלל בתקופה הזאת של מלחמה, אנחנו נוגעים אך ורק באתגרים העומדים לפתחנו בנסיבות המלחמה
יהודה בן סנאן:
הנה האתגר: יש מחסור אדיר של עובדים זרים
יהודה בן סנאן:
 יש אלפי עובדים שצריכים לצאת באופן חוקי ממדינת ישראל
יהודה בן סנאן:
 לכן מוצע כרגע בשלב הזה בשל הצפי של אי כניסת עובדים זרים חדשים אם המדינה הזאת תימשך
יהודה בן סנאן:
 שום מדינה – לא סין ולא הודו – ישחררו עובדים זרים אם המדינה הזאת נמצאת במלחמה
יהודה בן סנאן:
 לכן אני מציע כהוראת שעה שהעובדים הזרים שכבר נמצאים בישראל - -
אליהו מרידור:
להאריך להם?
אלדד ניצן:
לתקופה נוספת עד שהמצב ייגמר
אליהו מרידור:
הבנתי, מקבל, עושה שכל
אליהו מרידור:
 אני יודע שזאת המגמה שרשות האוכלוסין כבר הולכת לקראתה ומטפלת בזה בכלל הענפים, ואני מודה לך שהצפת את זה
אליהו מרידור:
      אני מבקש לחזור לגברת מיכל ארן, בבקשה
מיכאל אורן:
שלום
מיכאל אורן:
 אני מתנצלת על התקלה הטכנית הקודמת ואני מקווה שתשמעו אותי עכשיו
מיכאל אורן:
 הייתי שמחה מאוד להיות איתכם פיזית
מיכאל אורן:
 אני מודה מאוד על הדיון הזה – הוא מאוד חשוב ומעניין
מיכאל אורן:
 אני רוצה להגיד כמה מילים על פעולות שאנחנו רואים לנכון עכשיו כי התייחסו למשרד הבינוי והשיכון
מיכאל אורן:
     ראשית, נושא הרשויות המקומיות
מיכאל אורן:
 כשקיבלנו אמירה מהרשויות המקומיות שהם סוגרים אתרים אני חייבת להגיש ביומיים-שלושה הראשונים למהלך הבנו את הרצון של הרשויות המקומיות להבין מה קורה בשטחן, מה קורה בגבולות אתרי הבנייה שלהן
מיכאל אורן:
 אני גם חושבת שכולנו היינו בצורך להבין את האירוע יותר לעומק
מיכאל אורן:
 עם זאת ברור לנו במאה אחוז שהמצב הזה לא יכול להישאר לאורך זמן ושצריך להתחיל להניע את הרשויות לפעול מהר ככל הניתן לפתוח את האתרים כדי שנוכל לשמור על רציפות תפקודית של הענף
מיכאל אורן:
 אנחנו גם ככה בדפיציט בכל הנוגע להיצע, ויש לנו צורך גדול בכוח עבודה
מיכאל אורן:
 לעניין הרשויות אני אגיד שנושא הסמכות של הרשויות לעצור עכשיו את אתרי הבנייה הוא לא בסמכות משרד הבינוי והשיכון אבל אני יודע שהוא נבדק בימים אלה בידי משרד המשפטים, ומשרד המשפטים אמור לצאת עם איזושהי אמירה בהקשר הזה כי הדבר הזה חייב להימשך איכשהו
מיכאל אורן:
      מה שכן, אנחנו עוד אומרים שברור לנו שיש אזורים שבהם הבנייה לא תתחדש
מיכאל אורן:
 זאת אומרת לא נתחיל עכשיו ברגע זה בטווח הקצר לראות חזרה של בנייה באשקלון, בשדרות וכדומה
מיכאל אורן:
 עם זאת בטווח הקצר אנחנו רוצים לראות בנייה במרכז הארץ או במקומות שבהם אפשר
מיכאל אורן:
 אז גם סוג של מיפוי שנערך היום איפה כן ואיפה לא ניתן לחדש את הבנייה כבר בטווח המידי ולהעביר לשם כוח עבודה שכרגע יושב בבית
מיכאל אורן:
 מבחינתנו יש גם כוחות עבודה שהועברו מדרום הארץ
מיכאל אורן:
 ייתכן שתהיה לנו עזרה נוספת מהצפון – גם בהקשר הזה נעשה חשיבה
מיכאל אורן:
 אבל המטרה היא להגדיר איפה אפשר ומתי להתחיל לעבוד
מיכאל אורן:
     העניין הזה שהענף שלנו נשען המון על כוח עבודה פלסטיני ואנחנו כנראה נערכים למערכה ארוכה מאוד בלחימה אז ברור שיהיה אתגר בנושא העסקת פלסטינים בטווח הקרוב ואולי גם בטווח הבינוני
מיכאל אורן:
 כדי שלא ניכנס לבעיה בהקשר הזה חייבים לפעול ככל הניתן בזירה של העובדים הזרים
מיכאל אורן:
 כבר העלו פה כל מיני נקודות כמו הארכת השהות של אלה שכבר נמצאים כאן אף על פי שהוויזה שלהם צפויה לפוג; דיברו כאן על הגדלת מכסות
מיכאל אורן:
 אני רוצה לומר שאנחנו רוצים להגדיל ולייעל את הקצאת המכסות של חברות הביצוע שיודעות להביא בינתיים כוח עבודה בעצמן לענף בארץ, לסייע ולהחיות אותו
מיכאל אורן:
 יש לנו סדרה של פעולות שאנחנו מתרגמים לאיזו טיוטת מחליטים
מיכאל אורן:
 כמובן, טיוטת המחליטים המסודרת הזאת היא בשיח משותף עם כל הגורמים, אבל חשוב לי להגיד שאנחנו מתנגדים כרגע לניוד של עובדים מענף שלנו לענף התעשייה
מיכאל אורן:
 הדבר הזה נאמר באופן מפורש על-ידי השר שלנו כי ברור לנו במאה אחוז שאנחנו צריכים להתחיל לייצר את הרציפות התפקודית של הענף וחייבים להמשיך בהליכי הבנייה, כמובן, כפוף לזה שאנחנו שומרים על כל התנאים שמגיעים לעובדים, כל יכולת ההגנה שלהם ובאזורים שבהם זה לא יהווה להם סיכון
מיכאל אורן:
 כמובן, גם כפוף לזה שיהיה כוח עבודה נגדיר את סוגי העבודות כדי שנוכל לקדם הרבה מהתהליכים ולא להיתקע
מיכאל אורן:
      אתה שאלת על עוד מדינות
מיכאל אורן:
 יש הסכם עם הודו שאנחנו יודעים שהוא כבר בהתהוות ובתהליכים
מיכאל אורן:
 אנחנו רוצים להאיץ אותו
מיכאל אורן:
 יש סדרה של פעולות שאנחנו כותבים כרגע שמטרתן לשמור על רציפות תפקודית של הענף
מיכאל אורן:
 אני מאמינה שהטיוטה הזאת תעבור בין הגורמים המקצועיים בצורה מסודרת, וכמובן, שאר הפעולות שלא דורשות טיוטת החלטה ייעשו במסוכם
מיכאל אורן:
      חשוב לנו מאוד להגיד שענף הבנייה הוא ענף חיוני
מיכאל אורן:
 אנחנו חייבים לשמור עליו כזה
מיכאל אורן:
 הוא גם היה כזה בזמן הקורונה, וצריך להיות כזה כרגע
מיכאל אורן:
 אנחנו צריכים תחת כל המגבלות הנוכחיות לתכנן עכשיו לטווח הקצר, הבינוני והארוך כדי לשמר אותו
מיכאל אורן:
 זה ממש מעסיק אותנו בימים אלה, ואנחנו גם מחכים להנחיה של משרד המשפטים בקשר לרשויות
מיכאל אורן:
 זה מה שהיה חשוב לי להוסיף
אליהו מרידור:
אני מודה לך מאוד
אליהו מרידור:
 לגבי חלק ממה שגברתי אמרה התייחסתי כבר, לגבי חלק אנחנו נמשיך בעבודה
אליהו מרידור:
      ברשותכם, אני אעבור לדברי סיכום: הוועדה מבקשת לקבל ממשרד החוץ נתונים מדויקים כמה מנותקי קשר יש שאינם תושבי המדינה
אליהו מרידור:
 כשאני אומר "שאינם תושבי המדינה" אני מתכוון לעובדים זרים
אליהו מרידור:
      הוועדה תקיים בהקדם האפשרי דיון בנושא ענף החקלאות בשאיפה שהיא תקדים סיור במקום גם באופן בלתי פורמלי
אליהו מרידור:
      הוועדה מבקשת מהביטוח הלאומי ומרשות האוכלוסין להוציא הודעה משותפת בכמה שפות על המענה הנפשי שהרשויות מעניקות במימון המדינה
אליהו מרידור:
 חשוב שהעובדים יהיו מודעים לזכויותיהם ושנתווך להם את המציאות שאליה הם נשאבו יחד איתנו
אליהו מרידור:
       הוועדה מבקשת עדכון מרשות האוכלוסין ומ"קדם" על הפתרונות המוצעים למעבר העובדים הזרים מענף הבניין לסיעוד כל זמן שבאופן בלתי תלוי הענף הזה לא חוזר לפעילות
אליהו מרידור:
 כשאני אומר "סיעוד" אני מתכוון, כמובן, לסיעוד המוסדי
אליהו מרידור:
 זאת כדי לתת פתרונות מידיים ועזרה למוסדות
אליהו מרידור:
     הוועדה תבחן סיוע נדרש לכלל הענפים ותשקול לקיים דיונים ספציפיים על הענפים הזקוקים לסיוע
אליהו מרידור:
      כמו כן הוועדה דורשת מרשות האוכלוסין להגיש סקירה ברורה וממוקדת אחר התבחינים בהיערכות לקראת מחסור בעובדים זרים בעיקר בשל הצפי של אי-כניסת עובדים פלסטינים מעזה, בוודאי בתקופה הקרובה; הוועדה תשמח לקבל התייחסות האם נבחנת אפשרות לזרז או לדלג על תהליכים מסוימים בהוראת שעה מול מדינות שאנחנו עומדים לחתום איתן על הסכם בילטרלי שתוחרג מהמדיניות שעובדים יגיעו לכאן רק לאחר שחתמנו מול המדינה על הסכם בילטרלי מוסדר, וזאת בנסיבות העניין
אליהו מרידור:
      אני מאחל מכאן שוב למדינת ישראל על כל יושביה ותושביה בריאות, הצלחה, ביטחון; שנצא מהמערכה הזאת חזקים, מחוזקים, מאוחדים
אליהו מרידור:
 נישא תפילה לבורא עולם שיגיד: די לצרותינו
אליהו מרידור:
 תודה רבה, הישיבה נעולה
אליהו מרידור:
שלום לכולם, צוהריים טובים
אליהו מרידור:
 כל כך ייחלתי להסתפק לפני דברי הפתיחה בברכת ברוך פודה אסורים ושבויים, אבל חדשות מדהימות של אתמול בלילה מדהימות, ממהרות להתחלף במרוץ השעות
אליהו מרידור:
 ובכל זאת, אנחנו נברך את אורי בת מרגלית, ששוחררה בריאה ושלמה ונראה שגם שמחה
אליהו מרידור:
 ונתפלל שכך יהיה גורלם במהרה של שאר החטופות והחטופים ובכללם גם כלל החטופים שכוללים, לצערנו, גם כן עובדים זרים
אליהו מרידור:
      אז שלום לכולם, אני מתכבד לפתוח את ישיבת הוועדה לעובדים זרים בנושא זכויות העובדים הזרים, על רקע המלחמה והגנה על המעסיקים מתביעות עתידיות
אליהו מרידור:
 כידוע, אירועי ה-7
אליהו מרידור:
10 שייזכרו לעד, לדיראון עולם, לא פסחו על העובדים הזרים
אליהו מרידור:
 רבים נרצחו, חלקם נחטפו או עדיין נעדרים
אליהו מרידור:
 עובדות ועובדים זרים בעוטף הפגינו אומץ לב ומסירות נפש ואף הצילו את מעסיקיהם ובני משפחותיהם, תוך כדי סיכון חיים ממשי
אליהו מרידור:
      אני התרגשתי מאוד לקרוא לדוגמה את הסיפור של ניצה וקמיל, מקיבוץ נירים
אליהו מרידור:
 העובדים הרים בישראל החיים בקרבנו הוכיחו כי הם חלק בלתי נפרד מהמשק הישראלי, גם בעתות משבר
אליהו מרידור:
 עלינו לחבק אותם, לאהוד אותם, על מנת שיישארו במדינה
אליהו מרידור:
 עלינו להביא עובדים נוספים על מנת להמריץ את המשק
אליהו מרידור:
 עלינו לדאוג לעובדים הזרים שיקבלו את כל זכויותיהם וכך אנחנו נספק תשובה חד משמעית לאויבינו הבאים לכלותנו, שאפילו התוכנית הזאת שלהם לפגוע בכלכלת ישראל על ידי אמלול והתאכזרות כלפי העובדים הזרים, שאין ביניהם שום איבה מהותית ואידיאולוגית לא צלחה להם
אליהו מרידור:
 והעובדים נשארים ועוד יבואו ויביאו את בני משפחותיהם וחבריהם, כדי שנוכל להמשיך ולהזניק את המשק קדימה
אליהו מרידור:
      הדיון היום יעסוק במיצוי הזכויות של העובדים הזרים
אליהו מרידור:
 חלק אחד יעסוק בעובדים הזרים שנפגעו פיזית, נפשית או כלכלית
אליהו מרידור:
 חלק שני יעסוק בזכויות הסוציאליות ודיני העבודה החלים במקרים המורכבים שנוצרו בעקבות המלחמה גם על עובדים שעזבו לצערנו את מעסיקיהם
אליהו מרידור:
 חלק שלישי יעסוק בהגנה על מעסיקים מפני תביעות עתידיות
אליהו מרידור:
 לדוגמה בגישור
אליהו מרידור:
      משהו נוסף שאני חייב לשתף אתכם
אליהו מרידור:
 לאחרונה נחשפתי לתופעה בזויה ופסולה
אליהו מרידור:
 עורכי דין סוררים, תאבי בצע, ללא דם זורם בעורקיהם, מיהרו להתייצב אחרי שאיתרו את בתי המלון שהעובדים הזרים שוכנו בהם, לפתוח שם מעין חמ"ל עצמאי
אליהו מרידור:
 הרבה פעמים הגיעו לשם עוד לפני שהעובדים התפנו לשם
אליהו מרידור:
 תוך כדי זה שהם מחתימים עובדים זרים בבואם לצאת מהארץ על תביעות כנגד מעסיקיהם
אליהו מרידור:
 לפי סעיף 56 לחוק לשכת עורכי הדין לא ישדל עורך דין בעצמו או על ידי אחר בדרך כלשהי כל אדם למסור לו עבודה מקצועית
אליהו מרידור:
 לשכנע עובדים זרים בבואם לצאת מהארץ, אשר חוששים, שלא בצדק, שחלילה לא יקבלו את שכרם ואת התנאים המגיעים להם על פי חוק, זה שידול
אליהו מרידור:
 זה לא אתי, זה לא מוסרי, זה מכוער
אליהו מרידור:
 זה מבעית
אליהו מרידור:
 אנחנו נקיא אותם מקרבנו, אנחנו נעשה להם שיימינג, אנחנו נפעל לכך שהם לא יקבלו פרנסה מאזרחי מדינת ישראל
אליהו מרידור:
 לא מגיע להם לעסוק בתחום
אליהו מרידור:
 פניתי לצורך העניין ליושב ראש לשכת עורכי הדין, אשר גיבה אותי בגישתי ואף חיזק אותי
אליהו מרידור:
 דרשתי ממנו למצות את כל ההליכים עם אותם סוררים
אליהו מרידור:
 לזמן אותם לשימועים ולטפל בהם ביד הקשה ביותר
אליהו מרידור:
 כל פעולתם מתוך בצע כסף, מחליש אותנו, מחליש את העורף
אליהו מרידור:
 אין עורף במדינת ישראל, כולנו חזית
אליהו מרידור:
 ואנחנו צריכים להקיא אותם מקרבנו
אליהו מרידור:
 שיתביישו להם
אליהו מרידור:
      ברשותכם, אנחנו נתחיל עם חלק א', עובדים זרים שנפגעו במלחמה
אליהו מרידור:
 בדרך כלל נושא זכויותיהם והקשבה למצוקותיהם נשאר לסוף הדיון
אליהו מרידור:
 ככה יוצא
אליהו מרידור:
 הפעם זה לא כך
אליהו מרידור:
 כדי שאנחנו נוכל לחזק את המעסיקים ואת המשק והכלכלה, אנחנו צריכים להתחיל קודם כל עם אלה שאנחנו זקוקים להם כדי להוציא לפועל את שאיפותינו וחזוננו
אליהו מרידור:
 אני מבקש לדעת האם ידוע לרשויות מיהם העובדים הזרים שנפגעו
אליהו מרידור:
 אם יש מיפוי בסיסי? אני שואל את רשות האוכלוסין, אני שואל את משרד החוץ
אליהו מרידור:
 יש לנו פה נציגים ממשרד החוץ? בזום
אליהו מרידור:
 אני שוחחתי עם נציגי לשכת שר החוץ, שיקפתי בפניהם את הצורך המיידי להשלמת הפרטים כדי שנוודא שהשלב הבא יהיה בקרה על איסוף דגימות DNA ממשפחות מנותקי הקשר שאינם ישראלים
אליהו מרידור:
 אז אני אסתפק בינתיים בהתייחסות של ראש מנהל עובדים זרים לשאלה שלי
ענבל משש:
אז אני יכולה לעדכן שכמובן משרד החוץ מעדכן אותנו בחלק מהנתונים שמגיעים לידם בהודעות שהועברו בצורה מסודרת לשגרירויות
ענבל משש:
 יש גם איסוף של הנתונים
ענבל משש:
 בעיקר, בוא נגיד שיש הרבה מדינות מהם נפגעו עובדים זרים, אבל בעיקר מרכז הכובד הוא תאילנד
ענבל משש:
 לפי הפרסומים יש 29 נרצחים ו-17 נעדרים
אליהו מרידור:
לצערי המספר הזה לא תואם את המציאות ולכן אני לא יכול להסתפק בפרסומים
ענבל משש:
זה הפרסומים
ענבל משש:
 ויש שם כמובן סייג שזה מדובר שזה לא סופי וזה מתעדכן מעת לעת בגלל הליך הזיהוי המורכב
ענבל משש:
 אני אגיד שהיה פורום שולחן עגול עם שגרירות תאילנד לפני, כבר התבלבלתי בימים, לא יודעת, אולי אתמול, אולי שלשום, לא זוכרת
ענבל משש:
 יחד עם משטרת ישראל, יחד עם צה"ל, יחד עם משרד החוץ, איתנו וביטוח לאומי
ענבל משש:
 הם קיבלו הסברים על כל תהליך הזיהוי, על הפערים, על העבודה המשותפת
ענבל משש:
 הייתה שם השגרירה והצוות שלה
ענבל משש:
 והם קיבלו הסברים לכל שאלה שעלתה, כולל הידוק שיתוף הפעולה מול התאילנדים ככל שנדרש
ענבל משש:
      מאתנו הם ביקשו לקבל את רשימת היוצאים מישראל, גם את זה הם קיבלו מאתנו
ענבל משש:
 אני אגיד שיש לנו גם נציגים של רשות האוכלוסין וההגירה בצוות של להב שמסייע בכל הנושא של אימות פרטים וזיהוי פרטים של נעדרים
ענבל משש:
 אז אנחנו נותנים כתף גם בזה
ענבל משש:
 אבל בעיקר מי שבאופן רשמי מנהל את הממשק מול השגרירויות זה משרד החוץ שהם מעבירים את ההודעות הרשמיות
ענבל משש:
 אחרי האינטרפול יש תהליך מאוד מסודר
אליהו מרידור:
 נמצאת איתנו בזום גב' דליה ג'ראד ממשרד החוץ
דליה גראד אפרת:
כן, דליה גראד, כמו הטילים, זה קל לזכור
דליה גראד אפרת:
 שלום לכולם
דליה גראד אפרת:
 אם אתה רוצה שנדייק במספרים, אז כך: נעדרים יש לנו 19 נעדרים זרים, שזה 18 כנראה מתאילנד ואחר מאריתריאה, שאולי הוא - - -, אנחנו עוד לא יודעים בדיוק
דליה גראד אפרת:
 ובחטופים אנחנו מדברים על סך הכול 31, מתוכם 24 תאילנדים
דליה גראד אפרת:
 כמו שענבל ציינה, אנחנו בקשר עם הנציגויות
דליה גראד אפרת:
 נותנים מענה והסבר ועזרה בכל מה שקשור גם עם החטופים, כמו שענבל ציינה את הפגישה שהייתה עם השגרירות התאילנדית, גם עם הנעדרים, גם עם ההרוגים, טקסים
דליה גראד אפרת:
 בשעה זו, עוד חצי שעה יש טקס בשדה התעופה של עוד 10 ארונות תאילנדים
דליה גראד אפרת:
 וגם היה בבוקר טקס של נפאלים שנרצחו
דליה גראד אפרת:
 אנחנו לוקחים חלק ומשתפים את ענבל ואת כל מי שצריך
דליה גראד אפרת:
 אנחנו בקשר איתם ואנחנו נותנים מענה ככל שאפשר
דליה גראד אפרת:
 אנחנו חושבים שזה מאוד חשוב, כמו שאמרת יושב ראש הוועדה, שחייבים לראות אותם ולזכור אותם ולתת להם את הפיצויים כמו כל אחד אחר
דליה גראד אפרת:
 תודה
אליהו מרידור:
אני חוזר לשאלה שהפניתי אליכם כבר לפני שבועיים
אליהו מרידור:
 אני לא מבקש לדעת נתונים של מי שכבר מאופיין כאן
אליהו מרידור:
 אני מבקש לדעת על בסיס הנתונים שאתם ליקטתם מכלל השגרירויות
אליהו מרידור:
 כמה מנותקי קשר יש שהם זרים מכל מדינה ומדינה
אליהו מרידור:
 קודם כל, בואו נתחיל עם מנותקי קשר
אליהו מרידור:
 ומהם אנחנו נגרע את הפצועים שאיתרנו, את אלה שנבהלו והלכו לאן שהוא
אליהו מרידור:
 את אלה שזוהו בינתיים כחללים ואת אלה שאנחנו יודעים שהם חטופים
אליהו מרידור:
 אם אנחנו לא נתחיל מלמעלה למטה אנחנו תמיד נצטרך להסתפק, נאלץ להסתפק בפתיתי מידע שחלקו תוצאה של פרסומים או של שמועות
אליהו מרידור:
 שאלה פשוטה: האם את יכולה בבקשה לספק לי נתון מספרי מכל מדינה על מנותקי קשר שאינם בין החיים
דליה גראד אפרת:
אז כמו שאמרתי, מי שנחשב נעדר שאין לנו כרגע מידע מה קורה איתו יש לנו 18 תאילנדים כאלה ואריתראי אחד, בזרים
אליהו מרידור:
לא, זאת לא השאלה שלי
אליהו מרידור:
 אני אשאל עוד פעם
אליהו מרידור:
 כמה הודעות על מנותקי קשר שקיבלתם מכל מדינה ומדינה
דליה גראד אפרת:
זה מה שאמרתי
אליהו מרידור:
 זה מה שאת אמרת?
דליה גראד אפרת:
אני לא מדברת, אתה מדבר על עובדים זרים
דליה גראד אפרת:
 אני לא מדברת על כל מי שמחזיק - - -
אליהו מרידור:
אני מדבר על עובדים זרים
דליה גראד אפרת:
 אז זה מה שיש לנו
דליה גראד אפרת:
 את ה-18 האלה
דליה גראד אפרת:
 ויש לנו את החטופים
דליה גראד אפרת:
 זאת אומרת, יש את החטופים
אליהו מרידור:
לא, לא, אל תתני לי עכשיו ללקט מספרית
אליהו מרידור:
 אני צריך שתגידי לי משגרירות תאילנד קיבלנו דיווח בהתחלה שעמד על 90 מנותקי קשר
אליהו מרידור:
 הכמות ירדה ל-60 כי 30 אותרו בדיעבד
אליהו מרידור:
 ככאלה שיצאו לאן שהוא במרכז הארץ
אליהו מרידור:
 מתוך ה-60 זוהו כחללים 30
אליהו מרידור:
 מתוך ה-30 – 20 אנחנו יודעים שם חטופים ו-10 הם עדיין בגדר נעדרים
אליהו מרידור:
 זו הסכמה שאני מבקש מכל מדינה ומדינה
אליהו מרידור:
 לא מסובך
דליה גראד אפרת:
אתה צודק שזה לא מסובך
אליהו מרידור:
אז אני רוצה את התשובה
אליהו מרידור:
 תשובה פשוטה על שאלה פשוטה
דליה גראד אפרת:
אדוני, אתה בהחלט צודק
דליה גראד אפרת:
 אבל הרשימות לא נמצאות כרגע מולי
דליה גראד אפרת:
 ואם הייתם אומרים לי הייתי מעבירה לכם מראש
אליהו מרידור:
 חמור מאוד
אליהו מרידור:
 תקשיבי לי, לפני שבועיים בישיבת ועדה התפלאתי שאין לנציגות משרד החוץ - - -
דליה גראד אפרת:
אני - - -
אליהו מרידור:
ברשותך, תאפשרי לי לסיים את המשפט
אליהו מרידור:
 לפני שבועיים, תוך כדי שקיימנו פה דיון בוועדה, התפלאתי שנציגות משרד החוץ שנמצאת בדיון לא יודעת לספק לי את הנתונים
אליהו מרידור:
 חשבתי לתומי שפרק זמן של חמש, עשר דקות, חצי שעה, משמע תוך כדי קיום הדיון אני אקבל את הנתון הזה
אליהו מרידור:
 ואז חזרו אליי בהתנצלות ואמרו שצריכים ללקט את זה וזה נכנס לעבודה מיד ויספקו לי
אליהו מרידור:
 חלף יום, חלפו יומיים, חלפו חמישה
אליהו מרידור:
 פניתי שוב פעם
אליהו מרידור:
 הוצאתי פנייה כתובה
אליהו מרידור:
 פניתי אליכם עוד פעם השבוע